钦定古今图书集成/理学汇编/经籍典/第052卷 > {{{2}}}
## 钦定古今图书集成/理学汇编/经籍典/第052卷 > {{{2}}}

之外别更有一个太极也。太极之理，具于《河图》《洛书》，
而显于两仪四象八卦。由今观之，《河图》之数用九也。
然乾九坤一，相对为十。自巽二震八而下，相对皆十。
何也？九者《河图》之数也，一者太极也。此太极在《河图》
也，《洛书》之数用十也。然坎一坤十，相对为十一。自离
二乾九而下相对皆十一。何也？十者，《洛书》之数也。一
者，太极也。此太极在《洛书》也。太极无乎不在，即《河图》
而在《河图》，即《洛书》而在《洛书》，潜藏密拱，未尝间断。有
个天地，便有个太极在这里流转，不假安排，靡有亏
欠。此一之流行，图书卦象虽未尝显其名，图书卦象
之默涵乎此一，则未尝离其体，太极其此一之谓欤！